
                                                                                                                                    Anexa nr.1                                                                   
Hotărârea  nr.  10/ ______________


STRATEGIA
DE  DEZVOLTARE A SERVICIILOR  SOCIALE ACORDATE
LA NIVELUL COMUNEI BUNILA, JUDEŢUL HUNEDOARA ,
pentru perioada 2024-2028

Capitolul I
Consideraţii generale

1. Consideraţii generale.
Urmare a modificărilor intervenite în nevoile sociale ale populaţiei localităţii, în comportamentul general al locuitorilor şi în legislaţia naţională în domeniul asistenţei sociale, se impune elaborarea unei strategii de dezvoltare a serviciilor sociale acordate la nivelul comunei Bunila, judeţul Hunedoara, pentru perioada  2024-2028 şi a unui Plan de acţiune elaborat în conformitate cu aceasta.
Prezenta Strategie de dezvoltare a serviciilor sociale acordate la nivelul  comunei Bunila, judeţul  Hunedoara, pentru perioada 2024-2028 se elaborează în conformitate cu prevederile art. 112 alin. (3) lit. a), coroborat cu prevederile art. 115, alin. 1,litera b) din Legea asistenţei sociale nr. 292/2011, cu modificările şi completările ulterioare, ale art. 4, din Anexa 1 a Hotărârii de Guvern nr. 797/2017 privind aprobarea regulamentelor cadru de organizare şi funcţionare ale serviciilor publice de asistenţă socială şi a structurii orientative de personal, după consultarea furnizorilor publici şi privaţi, a asociaţiilor profesionale şi a organizaţiilor reprezentative ale beneficiarilor de pe raza comunei Bunila, în concordanţă cu obiectivele stabilite la nivel judeţean.
Compartimentul de asistenţă socială din aparatul de specialitate al Primarului comunei Bunila îşi asumă obligaţia de a organiza şi acorda serviciile sociale ce-i revin în sfera de atribuţii şi competenţe, precum şi de a planifica dezvoltarea acestora, în funcţie de nevoile identificate ale persoanelor din comunitate, de priorităţile asumate, de resursele disponibile şi cu respectarea celui mai eficient raport cost/beneficiu.
2. Definiţie
Serviciile sociale sunt definite ca reprezentând activitatea sau ansamblul de activităţi realizate pentru a răspunde nevoilor sociale, precum şi a celor speciale, individuale, familiale sau de grup, în vederea depăşirii situaţiilor de dificultate, prevenirii şi combaterii riscului de excluziune socială, promovării incluziunii sociale şi creşterii calităţii vieţii.
3. Scop
     Scopul elaborării strategiei este acela de a asigura condiţiile furnizării unor servicii sociale de calitate, care implicit să conducă la îmbunătăţirea calităţii vieţii familiilor şi persoanelor sărace, fără nici un venit sau cu venituri foarte mici, a persoanelor cu handicap, a şomerilor, a pensionarilor, precum şi a altor categorii de persoane defavorizate din comuna Bunila.
4. Legislaţie
     Prezenta Strategie şi Planul de acţiune corespunzător sunt elaborate cu respectarea legislaţiei în vigoare:
a) Legea asistenţei sociale nr. 292/2011, cu modificările şi completările ulterioare;
b) Legea nr. 272/2004 privind protecţia şi promovarea drepturilor copilului, cu modificările şi completările ulterioare;
c) Legea nr. 17/2000 privind asistenţa socială a persoanelor vârstnice, republicată, cu modificările şi completările ulterioare;
d) Legea nr. 196/2016 privind venitul minim de incluziune, cu modificările şi completările ulterioare;
e) Legea nr. 217/2003 privind prevenirea şi combaterea violenţei în familie, republicată, cu modificările şi completările ulterioare;
f) Legea nr. 116/2002 privind prevenirea şi combaterea marginalizării sociale, cu modificările şi completările ulterioare;
g) Legea nr. 448/2006 privind protecţia şi promovarea persoanelor cu handicap, republicată, cu modificările şi completările ulterioare;
h) Legea nr. 197/2012 privind asigurarea calităţii în domeniul serviciilor sociale.
i) Hotărârea de Guvern nr. 797/2017 privind aprobarea regulamentelor cadru de organizare şi funcţionare ale serviciilor publice de asistenţă socială şi a structurii orientative de personal
j) Hotărârea Guvernului nr. 383/2015 privind aprobarea Strategiei naţionale privind incluziunea socială şi reducerea sărăciei pentru perioada 2015-2020
k) Hotărârea Guvernului nr. 566/2015 privind aprobarea Strategiei naţionale pentru promovarea îmbătrânirii active şi protecţia persoanelor vârsnice 2015-2020
l)  Hotărârea Guvernului nr. 655/2016 privind aprobarea Strategiei naţionale ,,O societate fără bariere pentru persoanele cu dizabilităţi,, 2016-2020
m)  Hotărârea Guvernului nr. 365/2018 privind aprobarea Strategiei naţionale de promovarea egalităţii de şanse şi de tratament între femei şi bărbaţi şi prevenirea şi combaterea violenţei domestice pentru perioada 2018-2021
5. Date statistice
   Populaţia comunei Bunila, jud. Hunedoara, este de 242 locuitori, dintre care  bărbaţi 113, iar  femei 129, cu fluctuaţii şi schimbări, plecări/reveniri din străinătate, tendinţa fiind de o uşoară descreştere.  

     Reţeaua de unităţi medicale pe raza comunei este compusă dintr-un cabinet medical de medicină de familie.
	Unităţi de învăţământ:
      Pe raza comunei Bunila nu există nicio unitate de învățământ funcțională
 6. Prestaţii sociale

	Tipul prestaţiei
	2021
	2022
	2023

	Ajutor soc. pe L. 416/2001 (VMG)
	2  dosare
	4 dosare
	5 dosare

	Alocaţii de susţinere familială
	-
	-
	-

	Alocaţii de stat
	-
	-
	-

	Ajutoare de urgenţă
	-
	-
	-

	Ajutoare de încălzire
	25
	36
	14

	Alte tipuri de ajutoare:..............
	-
	-
	-


 
       7. Servicii sociale
        Servicii destinate copiilor aflaţi în situaţii de risc
Pe raza comunei Bunila nu există copii aflați în stuații de risc.


Număr persoane cu Certificate de handicap de pe raza comunei Bunila

	2021
	2022
	2023

	16
	16
	17



Persoane cu handicap grav cu asistenţi personal

	2021
	2022
	2023

	4
	4
	4



Persoane cu handicap grav cu indemnizaţii

	2021
	2022
	2023

	5
	5
	6





Capitolul II
Principii şi valori

A. Principiile care stau la baza strategiei sunt:
1. Universalitate
Fiecare persoană are dreptul la asistenţă socială în condiţiile prevăzute de lege. Prin acest drept este recunoscut principiul accesibilităţii egale la serviciile sociale pentru cetăţenii comunei/oraşului/municipiului.
2. Obiectivitate şi imparţialitate
În acordarea serviciilor sociale se  asigură  o atitudine obiectivă, neutră şi imparţială faţă de orice interes politic, economic, religios sau de altă natură.
3. Eficienţă şi eficacitate
În acordarea serviciilor sociale se asigură toate condiţiile pentru rezolvarea eventualelor situaţii de criză în care se găseşte solicitantul, avându-se în vedere următoarele caracteristici: calitative, cantitativ adecvate şi perioada de timp adecvate.
4. Abordarea integrată în furnizarea serviciilor sociale
Acordarea de servicii sociale se bazează pe o evaluare completă şi complexă (unde este cazul) a nevoilor solicitanţilor şi intervenţia asupra tuturor aspectelor problemelor de rezolvat.
5. Proximitate în furnizarea de servicii sociale
Serviciile sociale acordate se adaptează la nevoile comunităţii şi ale cetăţenilor comunei Bunila.
6. Cooperare şi parteneriat
Serviciile sociale se acordă în parteneriat şi cooperând cu ceilalţi furnizori de servicii sociale. Se va asigura transferul şi monitorizarea beneficiarului atunci când situaţia o impune, către alte servicii sociale primare sau specializate.
7. Orientarea pe rezultate
Serviciul public de asistenţă socială are ca obiectiv principal orientarea pe rezultate în beneficiul persoanelor deservite, adresându-se celor mai vulnerabile categorii de persoane, acordarea lui făcându-se în funcţie de veniturile şi bunurile acestora.
8. Îmbunătăţirea continuă a calităţii
Serviciul public de asistenţă socială se centrează pe îmbunătăţirea continuă a serviciilor sociale şi pe eficientizarea resurselor disponibile
9. Respectarea demnităţii umane
Fiecărei persoane îi este garantată dezvoltarea liberă şi deplină a personalităţii, îi sunt respectate statutul individual şi social şi dreptul la intimitate şi protecţie împotriva oricărui abuz fizic, psihic, intectual, politic sau economic.
10.  Subsidiaritatea
Persoana care nu-şi poate asigura integral nevoile sociale beneficiază de intervenţia comunităţii locale, a structurilor ei administrative sau asociative şi, implicit, a statului.

B. Valorile care stau la baza strategiei sunt:
1. Egalitatea de şanse
Toate persoanele beneficiază de oportunităţi egale cu privire la accesul la serviciile sociale şi de tratament egal prin eliminarea oricăror forme de discriminare.
2. Libertatea de alegere
Fiecărei persoane îi este respectată alegerea făcută privind serviciul social ce răspunde nevoii sale sociale.
3. Independenţa şi individualitatea fiecărei persoane
Fiecare persoană are dreptul să fie parte integrantă a comunităţii, păstrându-şi în acelaşi timp independenţa şi individualitatea. Aceasta urmăreşte să evite marginalizarea beneficiarilor de servicii sociale pe baza principiului că toţi cetăţenii, indiferent dacă necesită servicii de asistenţă socială sau nu, sunt fiinţe normale cu nevoi şi aspiraţii umane normale.
4. Transparenţă în participarea şi acordarea serviciilor sociale
Fiecare persoană are acces la informaţiile privind drepturile fundamentale şi legale de asistenţă socială, precum şi posibilitatea de contestare a deciziei de acordare a unor servicii sociale.
Membrii comunităţii trebuie încurajaţi şi sprijiniţi pentru a putea fi parte integrantă în planificarea şi furnizarea serviciilor sociale.
5. Confidenţialitatea
Furnizorii serviciilor sociale trebuie să ia măsurile posibile şi rezonabile, astfel încât informaţiile care privesc beneficiarii să nu fie divulgate sau făcute publice fără acordul respectivelor persoane.


Capitolul III
Obiective, grupul ţintă şi problemele sociale ale categoriilor 
cuprinse în grupul ţintă
I. Obiectiv general
	Înfiinţarea şi dezvoltarea unui sistem realist şi eficient de servicii sociale la nivelul localităţii, capabil să asigure incluziunea socială a tuturor categoriilor vulnerabile, creşterea calităţii vieţii, tratament egal, nediscriminare şi dreptul la o viaţă demnă pentru toţi locuitorii comunei Bunila.
Obiective specifice:
1. Obiectiv specific 1: Implementarea unitară şi coerentă a prevederilor legale din domeniul asistenţei sociale, corelate cu nevoile şi problemele sociale ale Grupului ţintă (categoriilor de beneficiari);
2. Obiectiv specific 2: Înfiinţarea şi actualizarea continuă a unei Baze de date  care să cuprindă date privind beneficiarii (date de contact, vârstă, nivel de pregătire şcolară şi profesională, adrese de domiciliu etc.), date privind indemnizaţiile acordate (ajutoare sociale, ajutoare de urgenţă, ajutoare pentru încălzire, ajutoare materiale, alocaţii de susţinere etc.), cuantumul şi data acordării acestora, precum şi alte informaţii relevante pentru completarea Bazei de date; 
3. Obiectiv specific 3: Înfiinţarea şi implementarea unui sistem armonizat, integrat şi performant de furnizare a tuturor categoriilor de servicii sociale la nivelul comunei Bunila;
4. Obiectiv specific 4: Dezvoltarea unor atitudini proactive şi participative în rândul populaţiei localităţii şi a beneficiarilor de servicii sociale.

II. La nivelul comunei Bunila a fost identificat un Grup ţintă (categorii de  beneficiari) după cum urmează:
A.  Persoane vulnerabile
B.  Persoane cu handicap
                                    C.  Alte persoane în situaţii de risc social
                          

A.  Problemele sociale ale persoanelor vulnerabile:
a) sănătatea precară;
b) lipsa veniturilor sau venituri mici în raport cu necesităţile;
c) izolare, singurătate;
d) capacitatea scăzută de autogospodărire;
e) absenţa suportului pentru familia care are în îngrijire un vârstnic dependent;
f) nevoi spirituale;

B. Persoane cu handicap 
Problemele sociale ale persoanelor cu handicap sunt:
a) accesibilitatea, inclusiv în propria locuinţă;
b) lipsa profesioniştilor în servicii specializate;
c) atitudinea discriminatorie a societăţii;
d) situaţia materială precară;
e) absenţa suportului pentru familia care are în întreţinere persoana cu handicap;
f) lipsa centrelor rezidenţiale de zi, specializate pe tipuri de handicap.



Capitolul IV
    Planul de acţiune pentru implementarea Strategiei
	Întrucât prezenta Strategie este concepută pe o perioadă de 5 ani, obiectivul general şi obiectivele specifice stabilite vor fi atinse treptat, în funcţie de priorităţi, pe baza următorului Plan de acţiune:


PLAN DE ACŢIUNE
în vederea implementării Strategiei de dezvoltare a serviciilor
sociale acordate la nivelul comunei Bunila, judeţul Hunedoara,
pentru perioada 2024-2028

           Obiectiv general
	Înfiinţarea şi dezvoltarea unui sistem realist şi eficient de servicii sociale la nivelul localităţii, capabil să asigure incluziunea socială a tuturor categoriilor vulnerabile, creşterea calităţii vieţii, tratament egal, nediscriminare şi dreptul la o viaţă demnă pentru toţi locuitorii comunei Bunila.	    

	Obiective specifice
	Activităţi/acţiuni/măsuri
	Termen
	Responsabili
	Categorii de beneficiari

	Obiectiv specific 1: Implementarea unitară şi coerentă a  prevederilor legale din domeniul asistenţei sociale, corelate cu nevoile şi problemele sociale ale Grupului ţintă (categoriilor de beneficiari)
	Colectarea informaţiilor necesare identificării sau actualizării nevoilor sociale la nivelul comunei Bunila
	2024-2028
	Primăria comunei Bunila, prin Compartimentul de asistenţa socială
	Persoane/familii aflate în risc social

	
	Constituirea categoriilor de beneficiari de servicii sociale la nivelul localităţii, repartizaţi în funcţie de tipurile de servicii sociale reglementate de lege
	2024-2028
	Primăria comunei Bunila, prin Compartimentul de asistenţa socială
	Persoane/familii aflate în risc social

	
	Acreditarea, potrivit Legii nr.197/2012, a Compartimentului de asistenţă socială din aparatul de specialitate al Primarului sau a serviciilor sociale derulate la nivelul localităţii (dacă sunt neacreditate până în prezent sau acreditările anterioare au expirat)
	2024-2028
	Primăria comunei Bunila, prin Compartimentul de asistenţa socială
	Persoane/familii aflate în risc social

	
	Asigurarea şi urmărirea încadrării în standardele de cost şi de calitate pentru serviciile sociale acordate, cu respectarea prevederilor legale

	2024-2028
	Primăria comunei Bunila, prin Compartimentul de asistenţa socială
	Persoane/familii aflate în risc social

	Obiectiv specific 2: Înfiinţarea şi actualizarea continuă a unei Baze de date  care să cuprindă date privind beneficiarii (date de contact, vârstă, nivel de pregătire şcolară şi profesională, adrese de domiciliu etc.), date privind indemnizaţiile acordate (ajutoare sociale, ajutoare de urgenţă, ajutoare pentru încălzire, ajutoare materiale, alocaţii de susţinere etc.), cuantumul şi data acordării acestora, precum şi alte informaţii relevante pentru completarea Bazei de date
	Măsuri de facilitare a accesului persoanelor aflate în grupul ţintă în acordarea ajutoarelor financiare, materiale şi medicale pentru situaţiile reglementate de lege: ajutoare sociale, ajutoare de urgenţă, ajutoare pentru încălzire, ajutoare materiale, alocaţii de susţinere etc.
	2024-2028
	Primăria comunei Bunila, prin Compartimentul de asistenţa socială
	Persoane/familii aflate în risc social

	
	Crearea unei evidenţe informatizate (fişiere, foldere, tabele centralizatoare etc.) care să cuprindă toate informaţiile referitoare la beneficiarii de servicii sociale

	Semestrul I 2024
	Primăria comunei Bunila, prin Compartimentul de asistenţa socială
	Persoane/familii aflate în risc social

	
	Completarea acestor documente pe zile, luni, ani (pe cât posibil, şi perioadele anterioare)
	Semestrul II 2024
	Primăria comunei Bunila, prin Compartimentul de asistenţa socială
	Persoane/familii aflate în risc social

	
	Centralizarea datelor, verificarea şi corelarea cu evidenţele numerice, financiare din compartimentele contabilitate, resurse umane etc.
	Trimestrul III 2024
	Primăria comunei Bunila, prin Compartimentul de asistenţa socială 
	Persoane/familii aflate în risc social

	Obiectiv specific 3: Realizarea unor parteneriate public-public, public-privat cu alte autorităţi sau instituţii publice, ONG-uri, în furnizarea serviciilor/prestaţiilor sociale 

	Activităţi de identificare a domeniilor şi a categoriilor de beneficiari pentru care sunt necesare încheierea de protocoale/parteneriate în furnizarea serviciilor/prestaţiilor sociale 
	2024-2028
	Primăria comunei Bunila, prin Compartimentul de asistenţa socială
	Persoane/familii aflate în risc social

	
	Elaborarea şi încheierea protocoale/parteneriate în furnizarea serviciilor/prestaţiilor sociale 
	2024-2028
	Primăria comunei Bunila
	Persoane/familii aflate în risc social

	
	Iniţierea şi ulterior implementarea protocoale/parteneriate în furnizarea serviciilor/prestaţiilor sociale  ( AJPIS, DGASPC, AJOF, ITM etc.).
	2024-2028
	Primăria comunei Bunila,
Reprezentanţi ai AJPIS, DGASPC, AJOF, ITM etc.
	Persoane/familii aflate în risc social

	Obiectiv specific 4: Dezvoltarea unor atitudini proactive şi participative în rândul populaţiei localităţii şi a beneficiarilor de servicii sociale
	Informare şi consiliere a locuitorilor comunei în orice domeniu de interes al serviciilor şi măsurilor sociale
	2024-2028
	Primăria comunei Gurasada, prin Compartimentul de asistenţa socială
	Persoane/familii aflate în risc social

	
	Măsuri de implicare a asistentului/asistenţilor medicali comunitari şi/sau a medicului de familie din localitate în programele de prevenire a stării de sănătate a populaţiei comunei Bunila, indiferent de vârstă
	2024-2028
	Primăria comunei Gurasada,Asistentului/asistenţilor medicali şi/sau a medicul de familie
	Populația comunei Gurasada

	
	Organizarea de grupuri de informare pe diverse tematici, în vederea reducerii riscului de abuz, neglijare,  pentru orice persoană aflată în dificultate .
	2024-2028
	Primăria comunei Gurasada,
Unitatea Şcolară,
 Poliţia
	Populaţia comunei Gurasada

	
	Participarea la întâlniri periodice, la care vor participa personalul Primăriei, partenerii, reprezentanţi ai beneficiarilor şi ai comunităţii, alte persoane cu pregătire şi expertiză în domeniul serviciilor sociale, alţi invitaţi, unde vor fi prezentate problemele personale sau de grup ale comunităţii
	trimestrial
	Primăria comunei Bunila, prin Compartimentul de asistenţa socială
	Persoane/familii aflate în risc social




Capitolul V
 Monitorizarea şi evaluarea strategiei
	Monitorizarea strategiei
	Strategia va fi monitorizată prin intermediul unor rapoarte anuale întocmite de un salariat din cadrul Compartimentului de asistenţă socială, nominalizat prin fişa de post sau dispoziţia primarului localităţii.
	Raportul anual este structurat astfel:
1. Stadiul în care se află diversele activităţi/acţiuni/măsuri programate pentru anul în care se face raportarea;
2. Problemele/piedicile întâmpinate;
3. Revizuirea/ajustarea activităţilor/acţiunilor/măsurilor, acolo unde este cazul;
4. Timpul estimat pentru îndeplinirea activităţilor/acţiunilor/măsurilor revizuite/ajustate;
5. Alte aspecte.
         
                       Evaluarea strategiei
Strategia va fi evaluată anual prin intermediul:
1. Rapoartelor anuale de monitorizare, care vor fi date publicităţii prin afişare la sediul Primăriei, pe site-ul acesteia şi aduse la cunoştinţă tuturor celor interesaţi. 
2. Rapoarte intermediare de monitorizare, întocmite ori de câte ori intervin modificări legislative sau de altă natură, care impun elaborarea acestora. De asemenea, Rapoartele intermediare vor fi date publicităţii prin afişare la sediul Primăriei, pe site-ul acesteia şi aduse la cunoştinţă tuturor celor interesaţi; 
3. Raportul-final întocmit la finalizarea implementării Strategiei, în anul 2024.

Implementarea Strategiei se va face cu participarea/implicarea personalului din toate compartimentelor aparatului de specialitate al Primarului comunei Bunila, a partenerilor, a beneficiarilor şi a altor factori interesaţi din comunitate şi judeţ.
    Monitorizarea şi evaluarea Strategiei se vor face la nivelul Compartimentului de specialitate, respectiv de persoana nominalizată în acest sens.
  	În funcţie de rezultatele evaluării şi monitorizării şi în acord cu modificările legislative,  sau cu modificările intervenite în contextul social, economic, cultural, Strategia poate fi revizuită sau completată ori de câte ori este necesar.





Întocmit
Bistrian Anca-Maria
                                                      





Președinte de ședință 	                                                                              Contrasemnează,
                 Consilier,                                                   	                         Secretar general al comunei,
[bookmark: _GoBack]             Coșa Doinel                                                                                       Malea Amalia  Maria

